Mitsumasa Anno

Anno Mitsumasa (; naskiĝis la 20-an de marto 1926 en Tsuwano, Gubernio Ŝimane; mortis la 24-an de decembro 2020 en Tokio) estis japana pentristo, verkisto kaj ilustristo, konata pro siaj senvortaj bildlibroj, kiuj prezentas vojaĝojn ĉirkaŭ la mondo. 

Li ricevis la internacian Premion Hans Christian Andersen en 1984 pro sia "signifa kontribuo al porinfana literaturo". En 2012, li estis nomumita Persono de Kultura Merito en sia lando.

 Vivo 
Mitsumasa Anno laboris kiel instruisto pri matematiko dum 10 jaroj. Pluraj el liaj libroj rilatas al matematiko kaj instruas konceptojn en tre amuza simpla maniero. Liaj libroj estis tradukitaj en multaj lingvoj. Li ankaŭ verkis librojn kiuj tute ne havas tekston.

 Arto 
Li estis plej konata pro siaj senvortaj bildlibroj prezentantaj malgrandajn, detalajn figurojn. En la Vojaĝaj libroj, malgranda rolulo vojaĝas tra la pejzaĝo de nacio, dense loĝata de bildoj referencantaj la arton, literaturon, kulturon kaj historion de tiu lando. La ilustraĵoj de Anno estas kutime per plumo kaj inko kaj akvarelo, kaj foje inkluzivas kolaĝon kaj ksilografiaĵojn. Ili estas komplekse detalaj, montrante senton de humuro same kiel intereson pri scienco, matematiko kaj fremdaj kulturoj. Ili ofte inkluzivas subtilajn ŝercojn kaj referencojn. Lia stilo estis komparita kun tiu de M. C. Escher.

Li estas konata pro la manko de vortoj akompanantaj liajn verkojn aŭ pro renversitaj ilustraĵoj; ĉi tiuj desegnoj estis kreitaj por instigi interagadon kun ĉiu libro preter simpla turnado de la paĝoj. Mankante tekston, la spektanto estas libera fari siajn proprajn malkovrojn kaj vastigi sian imagon.

Kvankam li estis plej konata pro siaj infanlibroj, liaj pentraĵoj gajnis rekonon en lia denaska Japanio. La Mitsumasa Anno Muzeo gastigas kolekton de liaj verkoj.

 Heredaĵo 
En Londono en 2019 okazis la ekspozicio La Vojaĝo de Anno: La Mondo de Anno Mitsumasa, ĉe la Japan House en Kensington (Londono), kiu poste fariĝis virtuala ekspozicio.

En sia naskiĝurbo estas muzeo dediĉita al lia arto kaj verkado, la Arta Muzeo Anno () (d:Q132396460)

 Referencoj 

 Eksteraj ligiloj 

Nicole ELSE: Anno Mitsumasa, japana verkisto kaj ilustristo de infanlibroj, la 15-an de junio 2025.

Kategorio:Japanaj ilustristoj
Kategorio:Japanaj verkistoj
Kategorio:Porinfanaj verkistoj